## dachser_inteligent_logistics

Tlačová správa V Bratislave, 13. 5. 2020

**DACHSER expanduje v Erfurte**

**Poskytovateľ logistických služieb DACHSER naznačuje smer budúceho rastu v nemeckom Durínsku, kde investuje do svojho logistického centra v meste Erfurt.**

**Okrem nového skladu s kancelárskymi priestormi na ploche 20 000 m2, plánuje spoločnosť aj výstavbu čakacej zóny a parkovacích miest pre nákladné automobily. Položenie základného kameňa sa uskutočnilo 6. mája v Am Lutzer Feld, v Arnstadte, na predmestí Erfurte.**

Kvôli koronavírusu sa zahájenia stavby zúčastnilo len niekoľko ľudí. “Už mnoho rokov pracujeme tu v Erfurte roztrúsení vo viacerých objektoch na rôznych miestach,” hovorí Dr. Rimbert J. Kelber, generálny riaditeľ logistického centra DACHSER v Erfurte. “Zlúčili sme to všetko do tohto nového skladu, aby sme našim zákazníkom mohli ponúknuť služby kontraktnej logistiky – inými slovami, skladovacie služby a služby s pridanou hodnotou – všetko z jedného najmodernejšieho a špičkovo vybaveného miesta. To nám umožní využiť príležitosti pre ďalší rast v tomto regióne, pretože chceme, aby sa veci znovu rozbehli, keď bude koronavírusová kríza za nami.”

DACHSER sa presunie do nového skladu ako prenajímateľ. Lokalita, kde nové priestory vyrastú totiž nie je ďaleko od súčasného tranzitného terminálu na Industriestrasse, ktorý má rozlohu 28 000 m2. Každá z dvoch nových skladových hál ponúkne 10 000 m2 úložného priestoru. Obe budovy dokopy budú mať paletové priestory na ploche 20 300 m2 a 8 500 m2 blokového skladovacieho priestoru. Po dokončení nového skladu v prvom štvrťroku budúceho roka ho spoločnosť DACHSER využije na poskytovanie služieb zmluvných logistických činností pre rôznych zákazníkov v sektore spotrebného tovaru.

**Logistické služby pre zákazníkov z priemyselného a potravinárskeho odvetvia**

*"Aj v čase krízy sa stále pozeráme do budúcnosti a sme si istí, že po jej skončení budeme môcť v Erfurte pokračovať v našich úspechoch*," hovorí Alexander Tonn, generálny riaditeľ Európskej logistiky Nemecko, ktorý je zodpovedný v DACHSERi za obchod s priemyselným tovarom v Nemecku. DACHSER otvoril svoju prvú pobočku v Durínsku v roku 2004 a poskytuje tu logistické služby zákazníkom z priemyselného a potravinárskeho sektora.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk